L'Ajuntament d'Alaquàs inverteix 1 milió d'euros en els col·legis públics
16/09/2010

# L'Ajuntament d'Alaquàs inverteix 1 milió d'euros en els col·legis públics

*   16/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12286

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12286%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20inverteix%201%20mili%C3%B3%20d%27euros%20en%20els%20col%26%23183%3Blegis%20p%C3%BAblics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12286/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12286/16092010img_0997_Form_4.jpg)](https://www.alaquas.org/ficheros/documentos/2010/2/12286/16092010img_0997_Form_10.jpg "<a href='https://www.alaquas.org/ficheros/documentos/2010/2/12286/16092010img_0997_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inverteix 1 milió d'euros en els col&#183;legis públics </a>")

La instal·lació de pistes esportives, la creació de noves aules per a educació infantil i el manteniment dels edificis han estat les actuacions més destacades amb el Pla Zapatero. L'Ajuntament d'Alaquàs està construint dues noves aules d'educació infantil als col·legis González Gallarza i Vila d'Alaquàs, que havien d'haver construït la Conselleria d'Educació

L'Ajuntament d'Alaquàs ha invertit enguany 1 milió d'euros en la millora i condicionament dels col·legis públics d'Alaquàs. Les obres, realitzades al llarg dels mesos d'estiu, han estat finançades amb el Fons d'Investigació Local per a l'Ocupació, més conegut amb el Pla Zapatero. L'Ajuntament va decidir destinar aquests diners als col·legis d'Alaquàs per tal de millorar les instal·lacions actuals i dotar-los d'altres noves que afavoreixen la qualitat d'ensenyament que s'imparteix a Alaquàs.

L'alcaldessa d'Alaquàs, Elvira García Campos, ha destacat com "aquestes obres són la demostració de l'aposta del Govern local per la qualitat de l'ensenyament i dels serveis publics, perquè l'espai també educa i Alaquàs és una ciutat educadora".

Les obres han consistit principalment en la millora i condicionament dels edificis i en la creació de noves pistes polivalents i esportives així com de noves aules educatives per tal d'acollir un major nombre d'alumnat. A més, l'Ajuntament d'Alaquàs ha hagut de fer-se càrrec d'algunes competències que hauria d'haver realitzat la Conselleria d'Educació. És el cas de la creació de dues aules d'educació infantil als col·legis **González Gallarza** i **Vila d'Alaquàs**, que estaran finalitzades en breu així com un saló d'actes al Vila d'Alaquàs.

En el col·legi públic **Bonavista** s'ha remodelat el gimnàs, dotant-lo de tot tipus de materials i elements per a la pràctica de diverses modalitats esportives. En el pati s'han instal·lat noves pistes esportives destinades a bàsquet i futbol pricipalment, que són dos dels esports més demandats per l'alumnat.

En el col·legi **Ciutat de Cremona** s'ha creat una nova pista de barri d'ús polivalent, que serà utilitzada per l'alumnat en horari escolar i estarà disponible en horari extraescolar perquè els joves d'Alaquàs puguen aprofitar-la per a la pràctica d'esports.

En el col·legi **González Gallarza** s'ha treballat tot l'estiu per continuar millorant els seus accessos amb el projecte de peatonalització i augment de la senyalització vial posat en marxa el passat any per l'Ajuntament d'Alaquàs i que es farà extensible a tots els col·legis i zones pròximes amb l'objectiu de fer possible una Alaquàs més segura i accessible per a tots i totes. A més s'amplien les instal·lacions amb una aula d'infantil.

En el col·legi **Sanchis Almiñano** s'ha canviat la fusteria interior de l'edifici principal i l'exterior de l'edifici d'infantil i s'han adequat els vestuaris i els banys de tot el col·legi i el col·legi **Vila d'Alaquàs** ha estat dotat d'un nou menjador.